CELEX: 22021D0310
Language: sk
Date: 2018-09-21 00:00:00
Title: Rozhodnutie Spoločného výboru EHP č. 196/2018 z 21. septembra 2018, ktorým sa mení príloha XIII (Doprava) k Dohode o EHP [2021/310]

4.3.2021   
               
               
                  SK
               
               
                  Úradný vestník Európskej únie
               
               
                  L 75/33
               
            
         ROZHODNUTIE SPOLOČNÉHO VÝBORU EHP č. 196/2018
         z 21. septembra 2018,
         ktorým sa mení príloha XIII (Doprava) k Dohode o EHP [2021/310]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2017/373 z 1. marca 2017, ktorým sa stanovujú spoločné požiadavky na poskytovateľov manažmentu letovej prevádzky/leteckých navigačných služieb a na ostatné funkcie siete manažmentu letovej prevádzky, ktorým sa zrušuje nariadenie (ES) č. 482/2008, vykonávacie nariadenia (EÚ) č. 1034/2011, (EÚ) č. 1035/2011 a (EÚ) 2016/1377 a ktorým sa mení nariadenie (EÚ) č. 677/2011 (1), sa má začleniť do Dohody o EHP.
                  
               
                     (2)
                  
                  
                     Vykonávacím nariadením (EÚ) 2017/373 sa zrušuje nariadenie Komisie (ES) č. 482/2008 (2), vykonávacie nariadenie Komisie (EÚ) č. 1034/2011 (3) a vykonávacie nariadenie Komisie (EÚ) č. 1035/2011 (4) začlenené do Dohody o EHP, a preto je potrebné odkaz na ne v rámci Dohody o EHP vypustiť.
                  
               
                     (3)
                  
                  
                     Niektoré ustanovenia vykonávacieho nariadenia (EÚ) 2017/373 vychádzajú z ustanovení Medzinárodnej organizácie civilného letectva (ICAO), ktoré sa vzťahujú len na región ICAO EUR (európsky región), ktorého súčasťou nie je Island vzhľadom na jeho zemepisnú polohu.
                  
               
                     (4)
                  
                  
                     Niektoré ustanovenia vykonávacieho nariadenia (EÚ) 2017/373 sa týkajú nariadení EÚ, ktoré sú rozsahom obmedzené na región ICAO EUR (európsky región) a ICAO AFI (africký región) a nemusia sa uplatňovať na Islande.
                  
               
                     (5)
                  
                  
                     Island, ktorý sa nachádza v regióne ICAO NAT (severoatlantický región), sa zaväzuje plniť a dodržiavať doplnkové regionálne ustanovenia ICAO NAT.
                  
               
                     (6)
                  
                  
                     Príloha XIII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha XIII k dohode o EHP sa mení takto:
            
                        1.
                     
                     
                        Za bod 66xf [vykonávacie nariadenie Komisie (EÚ) č. 390/2013] sa vkladá tento bod:
                        
                                    „66xg.
                                 
                                 
                                    
                                       32017 R 0373: vykonávacie nariadenie Komisie (EÚ) 2017/373 z 1. marca 2017, ktorým sa stanovujú spoločné požiadavky na poskytovateľov manažmentu letovej prevádzky/leteckých navigačných služieb a na ostatné funkcie siete manažmentu letovej prevádzky, ktorým sa zrušuje nariadenie (ES) č. 482/2008, vykonávacie nariadenia (EÚ) č. 1034/2011, (EÚ) č. 1035/2011 a (EÚ) 2016/1377 a ktorým sa mení nariadenie (EÚ) č. 677/2011 (Ú. v. EÚ L 62, 8.3.2017, s. 1).
                                 
                              Nariadenie sa na účely tejto dohody vykladá s týmito úpravami:
                        
                                    a)
                                 
                                 
                                    Ak sa v nariadení a v jeho prijateľných prostriedkoch preukázania zhody (AMC)/poradenskom materiáli odkazuje na ustanovenia ICAO uplatniteľné na ICAO EUR, malo by sa to chápať tak, že nejde o požiadavku pre Island, ak Island spĺňa regionálne doplnkové ustanovenia ICAO NAT. Ustanovenia ICAO NAT sa môžu považovať za AMC a poradenský materiál pre Island.
                                 
                              
                                    b)
                                 
                                 
                                    Ak sa v nariadení odkazuje na európske nariadenia, ktorých rozsah pôsobnosti je obmedzený na ICAO EUR/AFI, malo by sa to chápať tak, že nejde o požiadavku pre Island, pokiaľ Island výslovne neuviedol, že takéto nariadenia sú uplatniteľné na Islande. Prípadne sa uplatňujú vnútroštátne predpisy alebo uplatniteľné ustanovenia ICAO.
                                 
                              
                                    c)
                                 
                                 
                                    Náhradný spôsob dosiahnutia súladu (AltMOC) by nemal byť potrebný v prípadoch, keď Island spĺňa regionálne doplnkové ustanovenia ICAO NAT.
                                 
                              
                                    d)
                                 
                                 
                                    V ustanovení ATM/ANS.AR.A.025 prílohy II sa v písmene b) za slová „členským štátom“ vkladajú slová „, Dozornému úradu EZVO“.
                                 
                              
                                    e)
                                 
                                 
                                    V ustanovení ATM/ANS.AR.C.050 prílohy II sa v písmene e) bode 1 za slová „Komisiu“ vkladajú slová „a Dozorný úrad EZVO“.
                                 
                              
                                    f)
                                 
                                 
                                    V ustanovení ATM/ANS.OR.D.005 prílohy III sa v písmene c) za slová „Komisii“ vkladajú slová „a prípadne Dozornému úradu EZVO“.
                                 
                              
                                    g)
                                 
                                 
                                    V ustanovení ATM/ANS.OR.D.025 prílohy III:
                                    
                                                i)
                                             
                                             
                                                v písmene c) sa za slovo „Komisii“ vkladajú slová „, Stálemu výboru štátov EZVO, Dozornému úradu EZVO“ a
                                             
                                          
                                                ii)
                                             
                                             
                                                v písmene e) sa za slovo „Komisii“ vkladajú slová „, prípadne Dozornému úradu EZVO“.“
                                             
                                          
                              
                  
                        2.
                     
                     
                        Bod 66wn [nariadenie Komisie (EÚ) č. 677/2011] sa mení takto:
                        
                                    a)
                                 
                                 
                                    Dopĺňa sa táto zarážka:
                                    
                                                „–
                                             
                                             
                                                
                                                   32017 R 0373: vykonávacie nariadenie Komisie (EÚ) 2017/373 z 1. marca 2017 (Ú. v. EÚ L 62, 8.3.2017, s. 1).“
                                             
                                          
                              
                                    b)
                                 
                                 
                                    Písmeno j) sa vypúšťa.
                                 
                              
                  
                        3.
                     
                     
                        Znenia bodov 66wf [nariadenie Komisie (ES) č. 482/2008], 66xb [vykonávacie nariadenie Komisie (EÚ) č. 1034/2011] a 66xc [vykonávacie nariadenie Komisie (EÚ) č. 1035/2011] sa vypúšťajú.
                     
                  
         
            Článok 2
            Znenie vykonávacieho nariadenia (EÚ) 2017/373 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 22. septembra 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 21. septembra 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 62, 8.3.2017, s. 1.
         
            (2)  Ú. v. EÚ L 141, 31.5.2008, s. 5.
         
            (3)  Ú. v. EÚ L 271, 18.10.2011, s. 15.
         
            (4)  Ú. v. EÚ L 271, 18.10.2011, s. 23.
         
            (*1)  Ústavné požiadavky neboli oznámené.